Leah Bracknell

Roedd Alison Rosalind Bracknell (geni 12 Gorffennaf 1964 - 16 Medi 2019), oedd yn cael ei hadnabod yn broffesiynol fel Leah Bracknell, yn actores Seisnig, sy'n adnabyddus am ei rôl fel Zoe Tate yn opera sebon ITV Emmerdale (1989-2005). Roedd hi hefyd yn athro cymwysedig gydag Ysgol Ioga Prydain ac roedd yn dylunio ac yn cynhyrchu ei gemwaith ei hunMulti-faceted life of Leah away from TV  Bradford Telegraph & Argus 20th Mawrth 2008 adalwyd 1 Ebrill 2016.

Bywyd cynnar
Cafodd Bracknell ei eni yn Westminster, Llundain yn ferch i'r cyfarwyddwr teledu David Ian Bracknell (1932-1987) a'r actores Tsieineaidd Li-Er Hwang. Cafodd ei magu yn Llundain, Rhydychen, Seland Newydd a Ffiji.

Gyrfa
Ymddangosodd Bracknell ar y teledu am y tro cyntaf ym 1976 fel plentyn 12 oed. Bu yn y rhaglen teledu The Chiffy Kids a oedd yn cael ei chyfarwyddo gan ei thad.

Mynychodd Academi Celf Drama Webber Douglas i hyfforddi i fod yn actor. O fewn ddwy flynedd o ymadael a'r academi cafodd rhan yn opera sebon ITV Emmerdale yn chware ran y milfeddyg Zoe Tate. Bu yn y rhaglen am 16 mlynedd cyn ymadael a'r sioe yn 2005. Ei chymeriad oedd y lesbiad gyntaf mewn opera sebon o wledydd Prydain ac yn un o'r cymeriadau hoyw mwyaf hyd hoedlog ar raglen o'r fath.

Enillodd Bracknell gwobr am yr 'Ymadawiad Gorau' yng Ngwobrau Sebon Prydain ym mis Mai 2006 am ei olygfa olaf yn Emerdale.

Ar ôl gadael Emmerdale, dychwelodd i'r theatr gan ymddangos fel Mrs Manningham yn Gaslight a Strangers on a Train. Yn 2008, ymunodd â chynhyrchiad teithiol Theatreworks Turn of the Screw i chwarae'r rôl arweiniol, sef  athrawes preifat. Mae hi hefyd wedi ymddangos yn y dramâu teledu Judge John Deed, Casualty 1907 ac yn yr opera sebon canol prynhawn Doctors. Ym mis Mehefin 2007, ymunodd â chast rhaglen gyfres ITV The Royal Today fel y Fetron Jenny Carrington.

Bywyd personol
Mae hi'n byw yn Worthing, Sussex gyda'i gŵr Jez Hughes a'i ddwy ferch o'i priodas cyntaf i Lyle WatsonIMDb Leah Bracknell Biography adalwyd 1 Ebrill 2016Mail Online Terminally ill Emmerdale star Leah Bracknell quietly marries long-term partner in low-key ceremony as she continues her battle with lung cancer adalwyd 1 Ebrill 2016. Ers gadael Emmerdale mae hi wedi bod yn athro myfyrdod ac ioga BBC NEWS Emmerdale star to take yoga break  adalwyd 1 Ebrill 2016.

Iechyd
Ym mis Hydref 2016, datgelodd Bracknell ei bod yn dioddef o ganser terfynol yn yr ysgyfaintHello Magazine  Leah Bracknell opens up about health following terminal cancer diagnosis adalwyd 1 Ebrill 2016. Cyrhaeddodd apêl codi arian i dalu am driniaeth arbrofol yn yr Almaen ei darged o £50,000 o fewn tridiau.  Gwnaeth ymddangosiadau ar y rhaglenni This Morning a Loose Women lle bu'n trafod ei chanser a'i phenderfyniad i'w ymladd.

Ffilmograffi
IMDb Leah Bracknell - Filmography adalwyd 1 Ebrill 2016
The Chiffy Kids (1976)
Emmerdale fel Zoe Tate (1989–2005)
Judge John Deed fel Doctor Mary Moon (2007)
Casualty 1907 fels Mrs Turner (2008)
Doctors (2008)
The Royal Today fel Matron Jenny Carrington (2008)
A Touch of Frost (2010) fel Carolyn Viner
DCI Banks (2011) fel Maria
A Dark Reflection (2015) fel Isabelle Morris

Cyfeiriadau

Categori:Genedigaethau 1964
Categori:Marwolaethau 2019
Categori:Actorion teledu Seisnig